**Előterjesztés**

**2020. augusztus 10-i Képviselő-testületi és Pénzügyi bizottsági ülésre**

**Civil Szervezetek költségvetésében kiemelt támogatása**

**tárgyú napirendi ponthoz**

**Litéri Sport Egyesület**

Civil Szervezetek támogatása pályázat szerint a maximális támogatási mérték 500 000 Ft-ban került kiírásra sporttevékenységre.

Mivel az elmúlt években a településen nagypályás labdarúgó tevékenység nem volt ezért kérjük a tisztelt Pénzügyi Bizottságot, hogy az 500 000 Ft-ot Civil támogatási kereten felül külön a költségvetésben az épület és a pálya karbantartására, (fűnyírás, üzemanyag) valamint a Litér kupa megszervezésére különítsünk el.

Sportfelszerelések pótlása (lábszárvédők, cipők, ruházat,) 500 000 Ft-ot az Egyesület külső támogatásból szeretné biztosítani. Az Egyesületben játékot vállalók (játékosok) az edzői díj 50%-át (40 000 Ft/hó) a befizetéseikből finanszírozzák, a különbözetet egyéb szponzori támogatásból kívánják megoldani.

Ezzel párhuzamosan az egyesület a Magyar Falu Program keretén belül, mint Civil Szervezet pályázatott nyújt be elsősorban az épület felújítására, valamint a pályához kapcsolódó labdafogó háló építésére. A 2020-21-es bajnokságra jelentkezés feltételeit javaslom biztosítani az Egyesület részére. Kérem a Képviselő-testületet, hogy az Önkormányzat tulajdonában levő öltöző épületének a pályázatához hozzájárulni szíveskedjenek.

**Sólyi Szőlőhegyi Kertbarátok**

A Sólyi Szőlőhegyi Kertbatárok Egyesülete több éve a településünkön környezeti és kulturális tevékenységeivel vesz részt. A környezetvédelmi célra kitűzött pályázati kategóriában a 80 000 Ft támogatást javaslom. Valamint a kulturális rendezvényeinkhez kapcsolódóan a maximális 70 000 Ft támogatást javaslom.

**Polgárőrség**

A közrend és közbiztonság kiemelt fontosságú Litér településen és évek óta közös az együttműködése az Önkormányzatnak a Litéri Polgárőr Egyesülettel. Munkájuk elismeréseképpen javaslom az 1. körös kiirt pályázaton a maximális támogatást, azaz 150 000 Ft támogatását. Ebben az évben a rendkívüli koronavírusos helyzetre tekintettel a 2. fordulós pályázat kiírástól kérem szíveskedjen a pénzügyi bizottság eltekinteni úgy, hogy egy formális pályázat benyújtását követően a második félévi Civil Szervezetek támogatási keret terhére a 150 000 Ft összegű támogatást javaslom.

**Litéri Táncosok Baráti Köre**

A településünk kulturális életében jelentős meghatározó Civil csoportnak számít a Litéri Táncosok Baráti Köre (Szárazág Néptáncegyüttes) Az ország több területére meghívást kapnak. Ebben az évben kiemelt fellépésük az Országos Öregtáncos Találkozó – Csepel, valamint novemberben a jubileumi gálaműsorukat szervezik a Litéri Zöldág Kulturális Egyesülettel közösen. Javaslom, hogy az éves támogatási maximális mértéket, azaz az 500 000 Ft-ot adjuk át az Egyesületnek, hogy a közösséget összeformáló szemléletet a kialakult járványhelyzetben is meg tudják tartani.

**Litéri Zöldág Kulturális Egyesület**

Litér kulturális életének egyik legmeghatározóbb szervezete, akik immár a 61. évüket kezdték meg 2020-ban. Céljuk a hagyományaik megélése, és a közösség építése a tehetséges fiatalok gondozása. A kulturális élet fizikai megélése az elmúlt veszélyhelyzetes időszakban átgondolt programozást igényelt számukra. Az év első negyedévében a tervezett programok megvalósultak, majd a korlátozási időszakban kihasználva a közösségi felületet aktívan formálták a közösséget. A településünk nyári táboroztatásában markáns szerepet vállaltak, így a lezajlott 2 hetes önkormányzati Erzsébet tábort követően egy 4 hetes különböző korosztályoknak megfelelő táncoktató tábort szervezett. A tábori hetek végén mindenkit nagy szeretettel vártak a Művelődési házban rendezett közösség építő táncházba.

Az őszi programokat, mint a X. Litéri Szilvaünnep, valamint az Ertl Pálné Gyermek Néptánctalálkozót és a hagyományos Zöldág karácsonyt szeretnének hozzájárulni településünk adventi programjához. Javaslom az évben a Zöldág Kulturális Egyesület részére a meghirdetett pályázati támogatást 1 500 000 Ft összegben.

**Litéri Fiatalok Egyesülete**

Mint településünk legfiatalabban bejegyezett Egyesületéről van szó, köszöntöm a közös otthonunkért tenni akaró fiatalokat. Céljaik között szerepel a kulturális és közösség építő rendezvények és előadások szervezése, Litéren élők közösségi életének színesebbé tétele, további lehetőségek feltérképezése, az összetartozások előmozdítása társadalmi és szabadidős területen. Alapcél szerinti tevékenységük a kulturális, információs, kommunikációs tevékenység, oktatási és kulturális tevékenység. Javaslom a tenni akaró fiatal szervezetnek a pályázati keretből 150 000 Ft összegű támogatást, a felhasználását az Egyesület prioritása szerint döntheti el.

**Pearl Dance Rekreációs Sportegyesület**

A civil közösség pályázata megfelel a kiírásnak mindattól függetlenül, hogy az Egyesület Szervezeti Egysége Berhida, de évek óta egyre növekvő gyermeklétszámmal dolgoznak a Litéri Ertl Pálné Művelődési Házban próbákkal. A litéri csoport már több országos és nemzetközi versenyen dobogós helyezéseket ért el. Javaslom, az Egyesület működéséhez a civil keretből 50 000 Ft összegű támogatást.

A költségvetésben biztosított keret 3 100 000 Ft, a javasolt támogatások összege 3 100 000 Ft. Kérem a Pénzügyi bizottságot az előterjesztést, és a javaslatokat megvitatni szíveskedjen.

Litér, 2020. augusztus 3.

 **Varga Mihály sk**

 **polgármester**